
Kako smo već pisali, Općina Radoboj je u skladu sa zakonskim 
propisima donijela Odluku o povjeravanju distribucije pitke vode 
stanovništva Općine krapinskom Krakomu. 

Odlučeno je tako zbog toga da se opskrba potrošača uskladi 
sa zakonskim propisima i da se stvore uvjeti za daljnje održavanje, 
proširenje i poboljšanje stanja u oblasti vodoopskrbe. Odlučeno je da 
Krakom preuzme distribuciju vode od 1. travnja 2010. godine, s tim 
da objekti i vodovodna mreža ostanu u vlasništvu Općine. Kako bi 
se od 1. travnja mogli primjenjivati svi zakonski propisi, djelatnici 
Krakoma pristupili su izmjeni postojećih vodomjera, radi baždarenja 
te ugradnji novih kod potrošača koji ih do sada nisu imali. Akcija će 
trajati do 1. travnja, a potrošači vode koji nemaju ugrađene vodomje- 
re trebaju izgraditi odgovarajuće «šahtove» u koje će biti postavljeni 
vodomjeri. Ukoliko to neće učiniti nakon 1. travnja smatrat će se 
kao da nemaju priključak na vodovod, te će biti isključeni i ponovno 
priključeni tek nakon što uplate naknadu za priključivanje. 

Preuzimanjem distribucije vode od strane Krakoma za potro- 
šače će voda biti nešto skuplja nego što je to sada slučaj, jer će trebati 
plaćati PDV i vodoprivrednu naknadu. Tako će cijena kubnog metra 


vode od 1. travnja biti 6 kuna i 82 lipe, umjesto sadašnjih 5 kuna. 


ZIMSKE BRIGE RADOSTI 


Vjerujemo da je iza nas jedna od jačih zima posljednjih godi- 
na. Niske temperature kroz gotovo cijeli siječanj i polovicu veljače i 
dosta snijega donijeli su nekima brige a drugima radosti. Sudionici 
u prometu imali su dosta teškoća, a djeca su uživala sanjkajući se i 
praveći snjegoviće. 

No kako su u Općini Radoboj rješavani snježni i skliski pro- 
blemi o tome nešto više komunalni redar Općine Branka Oslić: 

Obično se kaže da je snijeg iznenadio zimsku službu. To se za 
zimsko održavanje nerazvrstanih cesta na području Općine Radoboj 
ne može reći. Velike padaline snijega, na koje baš i nismo navikli s 
obzirom da unazad nekoliko godina snijega skoro nije ni bilo, nisu 
iznenadile službu za zimsko održavanje. Iako je bilo dosta onih koji 
nas uvjeravaju u suprotno. 

Prema Odluci o komunalnom redu Općine Radoboj rok za 
čišćenje snijega i leda je 24 sata po prestanku padanja snijega. Na- 
kon prestanka padalina, iako sve ceste nisu bile očišćene, one su bile 
prohodne, osim mjesta na kojima su stvoreni zapusi, a i to je uz poja- 
čanu mehamnizaciju riješeno u roku od 24 sata po prestanku pada- 
nja. Mnogima se činilo, zbog intenzivnih padalina naročito noću, da 
zimska služba nije odradila svoj posao, iako su se ceste čistile. 


Pr : 
ehanizacija je uglavnom dobro obavila svoj dio posla, ali bez ruke i lopate 


kosao nije do kraja obavljen. 


IMPRESSUM: 


Općinski vijećnik iz Orehovca Radobojskog, Dragutin Gerić u svom se po- 
znatom stilu svojim mještanima obraća sljedećim riječima: 


OREHOVČANKE | OREHOVČANI! 


Dragi moji sumještani kako stiže toplije vrijeme, pozivam da se svi 
pridružite čišćenju cesta od šudera, uređenju bankina uz ceste oštećenih 
zimskim čišćenjem snijega, uređenju oko eko otoka i križa da bi dolaskom 
proljeća naš okoliš poprimio što ljepši izgled. 

Također Vas sve pozivam da se vikendima pridružite nastavku radova 
oko završetka Društvenog doma i igrališta. Koliko nam sve to znači vidjelo 
se za vrijeme proteklih predsjedničkih izbora i nekoliko skupova, kad je zra- 
čilo zadovoljstvo sa lica svakog od Vas. 

Dolaze proljetni radovi, apeliram na to da vodite brigu o otpadu i 
njegovom paljenju, kako ne bi stvarali divlja smetlišta ili izazivali požare i da 
traktorima ne blatite ceste i puteve jer time ugrožavate promet i sebe. 

I nakon nekoliko napisa u našem listu ponovo Vas upozoravam, da svi 
kojima je to rečeno izgradite nove šahtove za vodovod, da prijavite, platite i 
postavite vodomjere na svaki priključak ma koliko ih imali, bilo na gospo- 
darskim objektima, vikendicama-klijetima ili starim kućama, jer 1. travnja 
ove godine vodovod preuzima Krakom. Moglo bi se dogoditi da ostanete 
bez takvih priključaka ili da ih skupo platite. Sve Vas lijepo pozdravljam i 
želim uspješne proljetne radove. Dragutin Gerić. 

I tako se vijećnik Dragutin Gerić obraća svojim mještanima. Vjeruje- 
mo da će oni kao i do sada složno učiniti mnogo toga, a gdje bi nam bio kraj 
da se na taj primjer ugledaju i ostali općinski vijećnici. 


Svi oni koji su bili nezadovoljni radom zimske službe obra- 
tili su se Upravnom odjelu Općine Radoboj, a isti je bio u stalnom 
kontaktu sa ljudima na terenu, te su se sve eventualne nepravilnosti 
uklanjale u najkraćem mogućem roku. 

Bilo je prigovora na posipavanje cesta. Važno je reći da su se 
ceste posipavale mješavinom soli i agregata. O temperaturi zraka 
ovisi kako će se brzo snijeg i led otopiti, jer primjerice na tempera- 
turi nižoj od minus šest supnjeva, djelovanje posipala je slabije, dok 
između minus dva stupnja i nule snijeg nestaje. 

Zimska služba na području Općine Radoboj održava 332 km 
nerazvrstanih cesta. To su ceste koje su vlasništvo Općine Radoboj 
i iste je ona dužna održavati. Sve ostale prilazne puteve do svojih 
stambenih objekata dužni su održavati, a samim time i uklanjati sni- 
jeg sa istih, vlasnici stambenih objekata. Vlasnici stambenih objekata 
također su dužni ukloniti snijeg i led sa pločnika i nogostupa uz 
stambene i poslovne zgrade, te ulične ugostiteljske i druge radnje. 
Za čišćenje snijega sa nogostupa uz javne površine Općina Radoboj 
ima na raspolaganju manji traktor sa ralicom, te su njime očišćeni svi 
nogostupi na području Općine. 

S obzirom na sve naprijed navedeno možemo reći da je zim- 
ska služba dobro odradila svoj posao, ali s obzirom da smo mi ipak 
Zagorci mnogi budu rekli — moglo je i bolje. 


Najteže je bilo očistiti cestu prema Malogorskima jer su tu nanosi snijega bili 
isoki i do dva metra. pi 

PROĐE LI PROCEDURU PROJEKT ZA FINANCIRANJE IZ ZAJMA SVJETSKE BANKE RADOBOJ 
ĆE DOBITI EDUKACIJSKO- PROMIDZBENI CENTAR KOJI BI SLUZIO ZA PREZENTACIJU 
PRIRODNIH VRIJEDNOSTI KRAPINSKO ZAGORSKE ZUPANIJE 


Javna ustanova za upravljanje zaštićenim prirodnim vri- 
jednostima na području Krapinsko zagorske županije, čiji je 
ravnatelj inž. Ivan Ištok, pokrenula je inicijativu na temelju 
koje bi se zgrada drvarnice i ostalih pomoćnih prostora uz 
staru školsku zgradu u Radoboju uredila za potrebe Edu- 
kacijsko-promidžbenog centra Krapinsko zagorske županije. 
Stari objekt, kojeg treba temeljito obnoviti nalazi se uz zgra- 
du stare škole, koja je namijenjena za Zavičajnu zbirku a iza 
nje se uređuje Radobojski trnac. Projektom se planira urediti 
promotivno-edukativni centar koji bi služio za prezentaciju 
prirodnih vrijednosti Krapinsko zagorske županije, te za odr- 
žavanje edukativnih radionica, predavanja i izložbi u organii- 
zaciji Ustanove za upravljanje zaštićenim prirodnim vrijedno- 
stima budući da se u objektu između ostalog planira i uređenje 
dvorane sa oko šezdesetak mjesta. Za općinu Radoboj Centar 
bi bio još jedna atrakcija, koja bi uz Zavičajnu zbirku, Rimsku 
cestu i druge kulturno- povijesne vrijednosti omogućila dola- 
zak većeg broja kako stručnjaka, tako i turista na ovo područ- 


Objekt pomoćnih prostora bivše škole i učiteljskih stavova u sadašnjem stanju. 


je tim više što se očekuje da će otvaranjem novog muzeja u 
Krapini na naše područje dolaziti veliki broj posjetitelja koji bi 
uz Krapinu posjećivali i radobojski kraj. 

Valja naglasiti činjenicu za koju većina stanovnika Ra- 
doboja ne zna, da je na ovom području nađeno preko 10.000 
fosilnih ostataka, kukaca, rakova, puževa, školjki, riba, osa i 
drugih živih bića te brojnih biljnih vrsta među kojima je naj- 
poznatiji fosilni otisak lista vinove loze što je uz Radoboj je- 
dino zabilježeno još u Francuskoj, a brojni se eksponati nalaze 
u muzejskim ustanovama od Londona do Budimpešte, Beča 
i Graza. 

Uređenje Edukacijsko-promidžbenog centra u Radoboju 
stajalo bi oko 130.000 eura a sredstva bi se trebala osigurati 
preko Ministarstva kulture Republike Hrvatske kroz zajam 
Svjetske banke. Ostvari li se ovaj projekt Radoboj će imati još 
jedan prepoznatljiv sadržaj na planu zaštite prirode i očuvanja 
prirodnog okoliša koji našoj sredini može donijetio višestruke 
koristi. 


Ovako bi zgrada trebala izgledati nakon uređenja. 


Župan Krapinsko-zagorski Siniša Hajdaš Dončić boravio je 23. veljače u općini Radoboj. U Općini je razgovarao s 
općinskim načelnikom Anđelkom Topolovcem o stanju i planovima Općine s posebnim osvrtom na realizaciju ideje o osnivanju 
Edukacijsko-promidžbenog centra koji bi služio za prezentaciju prirodnih vrijednosti Krapinsko - zagorske županije. Župan je 
posjetio i radobojsku baku Mandu Kogaje koja je ispekla najbolji bakin kolač u ovoj godini i donijela obvezu općini Radoboj 
da iduće godine bude domaćin natjecanja za najbolji bakin kolač. 


OBAVIJEST 


Odlukom o obavljanju dimnjačarske službe na području 

Općine Radoboj propisan je način obavljanje dimnjačarskih 
poslova,rokovi čišćenja dimovodnih objekata,obavljanje nadzora 
nad radom dimnjačarske službe na području Općine Radoboj. 
Na području Općine Radoboj koncesiju za obavljanje 


dimnjačarske službe ima «DIMO-KOM »dimnjačarske usluge i 
izgradnja dimnjaka vlasništvo Mirka Šivalec iz Jazvina 80. 
Obavještavaju se stanovnici Općine Radoboj da će ovlašteni 
dimnjačar tokom 3,4, 5 i 6 mjeseca ove godine vršiti kontrolu 

i čišćenje dimovodnih objekata na području općine Radoboj. 
Raspored u kojem će ovlašteni dimnjačar obilaziti naselja na 
području naše Općine biti će izvješen na oglasni pločama Općine 


Radoboj. 

S obzirom na obvezu kontrole i čišćenja dimovodnih objekata na 
području Općine Radoboj Odlukom o obavljanju dimnjačarske 
službe na području Općine Radoboj propisane su i kaznene 
odredbe za fizičke i pravne osobe ako ne omoguće redovitu 
kontrolu i čišćenje ložišta i dimovodnih objekata. 

Novčane kazne za fizičke i pravne osobe u iznosu od 500,00 do 
2.000,00 kuna ovlašten je naplaćivati komunalni redar Općine 
Radoboj. 

Pozivaju se stanovnici općine Radoboj koji imaju dimovodne 
objekte da iste očiste i izvrše kontrolu istih putem ovlaštenog 
dimnjačara, prije svega radi sebe i svoje sigurnosti, a i zbog 
mogućnosti plaćanja novčanih kazni ako ne izvrše svoje obveze. 

SATELIT KONTROLIRA POLJOPRIVREDNIKE 


Pripreme za ulazak Hrvatske u Europsku uniju donosi 
mnoge novosti na koje nismo navikli i koje će nam stvarati ili 
nam već stvaraju određene probleme. Od početka ove godine 
tako na primjer vinari trebaju prijavljivati državnim organima 
količine vina koje prodaju radi plaćanja trošarina, ograničene 
su količine proizvodnje, na primjer rakije za vlastite potrebe, 
a na višak opet država traži svoj dio. Kotlovi za pečenje raki- 
je također postaju nepoćudan predmet. Valja ga prijaviti kako 
bi ga financijeri mogli evidentirati i zapečatiti, kako bi mo- 
gli kontrolirati njihovu uporabu. Kokoši će tako morati imati 
određenu veličinu prostora u kojem žive, a stajski se gnoj neće 
smjeti vidjeti, jer su predviđeni bazeni u koje će se taložiti i 
moći prazniti dva puta godišnje. Posao koji je pred nama od- 
nosi se na evidenciju korištenja poljoprivrednog zemljišta. 

Satelit je snimio cijelu površinu Hrvatske i na slikama se 
vidi svaka parcela i što se na njoj nalazi. Koliko je to koštalo, ne 
zna se! Predstoji međutim ogroman posao, a sastoji se u tome 
da se do kraja 2010. godine vlasnici poljoprivrednog zemljišta 
u Savjetodavno poljoprivrednoj službi izjasne o tome koje su 
parcele njihove i što na njima uzgajaju. Objašnjenje za to su 
poticaji koji se u EU daju na temelju obradivosti poljoprivred- 
nog zemljišta. 

U vatrogasnom domu u Radoboju 19. veljače predstav- 


Četrdesetak poljoprivrednika i vinogradara s posebnim je zanimanjem pratilo 


Na satelitskim će se snimkama vidjeti svaka parcela i što se na njoj nalazi. 


nici Savjetodavno poljoprivredne službe zainteresiranima su 
objašnjavali što ih očekuje. A očekuje ih upis u sistem AR- 
KOD. Upis počinje u mjesecu travnju i traje do kraja godine. 
Svrha je evidencija uporabe poljoprivrednog zemljišta, radi 
lakšeg i jednostavnijeg načina podnošenja zahtjeva za poti- 
caje. Od 1. travnja ove godine poljoprivrednici koji su upisani 
u Upisnik poljoprivrednih gospodarstava biti će pozivani u 
Savjetodavnu poljoprivrednu službu gdje će im biti prikaza- 
ne snimke zemljišta, a oni će trebati pokazati svoje parcele i 
navesti što se na njima nalazi. Potpisat će svoje izjave i dobiti 
zapisnik koji će im služiti kao jedan od temeljnih dokumenata 
za podnošenje zahtjeva za dobivanje poticaja za poljoprivred- 
nu proizvodnju. 

Primite li, dakle, nakon 1. travnja poziv od strane Sa- 
vjetodavno poljoprivredne službe, znači da ste upisani u Upi- 
snik poljoprivrednih gospodarstava i da trebate na satelitskim 
snimkama indentificirati svoje poljoprivredno i ostalo zemlji- 
šte. Ako to ne učinite iduće godine ne ćete imati mogućnost 
dobivanja poticaja. 

Na susretu sa predstavnicima poljoprivrednih gospodar- 
stava, održanom u Radoboju bilo je govora i o mogućnostima 
dobivanja sredstava za razvoj poljoprivrede od strane europ- 
skih fondova. Kako je ta materija vrlo komplicirana, zaintere- 
sirani će učiniti najbolji prvi korak ako se obrate Savjetodavno 
poljoprivrednoj službi gdje će dobiti sve potrebne informacije. 
(vir) 


izlaganja djelatnika Savjetodavno poljoprivredne službe. 


PREDSTOJI PROLJETNA SJETVA 


Zima po svemu sudeći polako odlazi, stižu topli- 
ji proljetni dani a samim tim smo sve bliži i proljetnoj 
sjetvi. Proizvođači sjemenske robe, zaštitnih sredstava i 
gnojiva povećavaju svoju aktivnost jer proizvode treba 
prodati. Radoboj je već nekoliko godina mjesto gdje svoj 
asortiman sjemena kukuruza predstavlja PIONEER. 
Bilo je tako i u ovo zimsko vrijeme, kada su se u Vatroga- 
snom domu okupili zainteresirani poljoprivrednici da sa- 
znaju što ima novog na planu ponude sjemena kukuruza. 
Pioneer nudi gotovo tridesetak sorti hibridnog kukuruza 
s različitim karakteristikama kvalitete i kvantitete. Tvrde 
da cijene nisu promijenili u odnosu na prošlu godinu, a 
na proizvođačima je da odaberu. 


Uz saznanja o kvaliteti sjemenskog kukuruza pojedinci su dobili i vrijedne 
poklone, od običnih reklamnih kapa do paketa sjemena. 

U NEDJELJU 7. VELJAČE U HUMU NA SUTLI ODRŽANO JE ŽUPANIJSKO NATJECANJE U 
PECENJU BABICINIH KOLACA. POBIJEDILA JE MANDA KOGAJ IZ OPCINE RADOBOJ 


NAJBOLJI KOLAČ ISPEKLA RADOBOJSKA BAKA 


Iduće godine Radoboj će biti domaćin još jedne 
županijske priredbe. Zaslužna je za to naša mještanka 
MANDA KOGAJ jer je pobijedila na IV. Županijskom 
natjecanju u pripremanju Babičinih kolača koje je _odr- 
žano u Humu na Sutli. Manda je ispekla kolač kojem je 
dala ime «Dva u jednom». 

Na natjecanju je sudjelovalo 38 baka iz svih krajeva 
Krapinsko zagorske županije. Drugo mjesto pripalo je 
Ljubici Žitnjak iz Donje Stubice, a treće Ivanki Tandarić 
iz Pregrade. 

Glavni kriteriji za dodjeljivanje nagrada bili su prije 
svega originalnost, okus i izgled kolača, a zanimljivo je 
da su dva od tri nagrađena kolača u svom sastavu imali 
bučine koštice, a jedan brašno od domaćeg graha. Ova 
priredba je jedna od rijetkih koja u prvi plan stavlja bake 
uz koje su vezani brojni običaji kako iz kulinarstva tako 
i iz svakodnevnog života. Na Općini Radoboj je da se 
prihvati odgovornog posla, organizacije V. natjecanja 
Babičini kolači, a naše bi bake trebale dati u tome svoj 
doprinos kako bi svi zajedno opravdali ulogu domaćina 
iduće godine. 


VALENTINOVO — DAN ZALJUBLJENIH 


Valentinovo — Dan zaljubljenih obilježava se 14. ve- 
ljače, a kao i kod svih ostalih blagdana financijski interes 
učinio je svoje. Sve je usmjereno na potrošnju, a u tome 
kapital bezdušno pomažu sva sredstva informiranja. No 
što je zapravo Valentinovo? 

U starom Rimu za vrijeme vladavine cara Klaudija 
II. donijeta je zabrana da se vojnici zaručuju i žene. Car 
je smatrao da oženjeni ne žele ići u dugotrajne ratove i 


Baku Kogaj koja priprema najbolje kolače posjetili su u njenom domu župan 
Siniša Hajdaš Dončić i općinski načelnik Anđelko Topolovec sa suradnicima i 
uručili joj prigodne poklone. 


da se ne bore kako bi trebali jer izbjegavaju smrt misleći 
na svoje žene i djecu. Živio je u to doba u Rimu svećenik 
Valentin, koji je potajno vjenčao sve koji su to željeli, ali 
carevi su ljudi to saznali i Valentin je završio u tamnici. 
U tamnici je i umro, a nedugo nakon smrti proglašen je 
svecem i svi koji su za njega znali obilježavali su njegov 
imendan kao dan ljubavi. Danas se Valentinovo obilježa- 
va na različite načine u pojedinim zemljama, ali je uvijek 
u prvom planu ljubav prema bližnima. 

U našim krajevima Valentinovo je nekada bio dan 
kada se budila priroda i kada su se sva 
Živa bića pripremala za novi život nakon 
d zime. Taj dan, dakle 14. veljače, naši su 
stari spominjali dao ptičji dan, dan kada 
se žene ptice. Djecu su slali da love ptice 
i to bosa bez obzira na vremenske uvjete. 
Znalo je biti i puno snijega, kao što je to 
slučaj i ove godine, ali djeca su, vjerujući 
da će uloviti ptičice, šuljajući se do njih 
SI bosonogi, zaboravili na ozebline, tzv. ze- 
bice. 

Tradicionalno, radobojski su umi- 
rovljenici Dan zaljubljenih obilježili 
druženjem u ugostiteljskom objektu, a 
učenici OŠ Side Košutić su realizirajući 
dio Izvedbenog plana ostvarivanja pra- 
va i potrebe djece u Općini Radoboj za 
2010. godinu između ostalog okitili pro- 


zore škole simbolima ljubavi. (vir) 

KULTURNO UMJETNIČKO DRUŠTVO «ZAGOREC» I OSNOVNA ŠKOLA SIDE KOŠUTIĆ RAD 


ANDĐODJS! 


U subotu 13. veljače 2010. godine školsko 
igralište u Radoboju bilo je ispunjeno brojnim 
maskiranim skupinama i pojedincima. Bila je to, 
sada već, tradicionalna fašnička priredba u Rado- 
boju. Najveći teret ove su godine ponijeli učeni- 
ci i nastavnici Osnovne škole Side Košutić, koji 
su ispunili program svojim nastupima. Veliki broj 
gledatelja oduševili su kako oni najmajnji iz prvog 
razreda tako i oni iz viših razreda škole. Bilo je tu 
i različitih odraslih pojedinačnih maski, kao i ma- 
štovitih nastupa onih koji još nisu tako veliki da 
idu u školu. Sve u svemu, još je jednom dokazano 
da naši mještani, učenici i nastavnici imaju mno- 
go ideja i da ih znaju realizirati i da im za to ne 
treba mnogo sredstava već samo podrška onih koji 
mogu pomoći. U tom je pogledu hvale vrijedna 
odluka da svi oni koji su sudjelovali u pojedinim 
maskiranim grupama za nagradu idu na izlet, a ne 
da podjele pojedinačne nagrade. Nagrade su jedi- 
no dobile najoriginalnija maska među najmlađi- 
ma i odraslima. Svi koji su uz pratnju radobojskih 
glazbenika pratili fašničku priredbu uz vodsvo 
«domaće maske», Robetra Mikše, bili su počašće- 
ni kuhanim vinom, čajem i kobasicama od strane 
ravnateljice radobojske škole Milene Veseljak i 
općinskog načelnika Anđelka Topolovca. 


Bubamare idu u prvi razred, ali im je pripala čast da svojim nastupom otvore 
priredbu. 


Mali vitezovi bili su spremni i mačem braniti svoje nadređene. No, to ovaj put Ne će se samo Krapina ponositi svojim praljudima. Ima ih i u Radoboju. 
nije bilo potrebno. 

OBOJ ORGANIZIRALI SU FAŠNIČKU PRIREDBU I TAKO NASTAVILI TRADICIJU MAŠKARA. 


Tko je ljepši i bolji? Pitanje je sad. Nastup svake grupe budno se pratio. Bez Radobojskih mažoretkinja i fašnička bi priredba bila manje atraktivna. 


1 ekologija je u programu imala odgovarajuće mjesto. Dostojni dekor fašničkoj priredbi, ove je godine dao i snježni pokrivač. 

NAŠA ŠKOLA 
Priprema: Jasenka Marmilić, prof i dipl. bibliotekar 


ŠKOLSKA NATJECANJA 


U okviru škole održanu su ili će biti održana brojna na- 
tjecanja učenika. Održano je tako natjecanje LiDraNo 
iz područja literarnog, novinarskog i dramsko-scenskog 
stvaralaštva, zatim natjecanje iz hrvatskog i njemačkog 
jezika, matematike, fizike, kemije, geografije, informa- 
tike te vjeronauka. Predstoje natjecanja iz poznavanja 
prometnih pravila, likovne kulture te u pružanju prve 
pomoći mladeži Crvenog križa. Svi učenici zavrijeđuju 
pohvalu za sudjelovanje na natjecanjimma uz želju za 
ostvarenje što boljih rezultata ubuduće. 


LIUBAV JE ZAVLADALA ŠKOLOM 


Duh Valentinova potiče mnoge na iskazivanje 

ljubavi prema voljenoj osobi. Jedni to čine pisanjem 

ili pjevanjem ljubavnih pjesama, drugi prigodnim 
poklonima, a treći crtanjem ljubavnih simbola. Bilo 

je tako i u petak 12. veljače kada je ljubav zavladala 
školom. Učenice i učenici zajedno sa svojim učiteljicama 
pripremili su prigodni program i tako obiolježili 

Dan zaljubljenih Valentinovo. Članovi recitatorske 
skupine čitali su ljubavne pjesme, a svoj su doprinos 

dali i Vida Špoljar i Denis Cerovečki tako što su sve 
zabavili izvodeći šaljivi igrokaz «Romea i Julio.» Učenici 
razredne nadstave izrecitirali su niz ljubavnih pjesama, 
otpjevali pjesmice Bubamarci i Valentinovo, dok su 
učenici trećeg razreda izveli igrokaz u kojem su se 
«pretvorili u mačke». Uslijedila je igraonica za učenike 
od slaganja puzzla do povezivanja sličica i pojmova. 

Svi su se složili da duh Valentinova treba 
njegovati i u ostale dane i ne samo u školi već i van nje, 
jer poklonjena pažnja voljenima dobro dođe svaki dan , 
a ne samo na Valentinovo. 


MAŠKARE U ŠKOLI 


U utorak 16. veljače razni maštoviti likovi zavladali su 
školom. Bili su tu praljudi, mačke, vještice, bubamare. 
Mumije i Pipi Duga Čarapa. Sve su to osmislili učenici 
od prvog do osmog razreda na fašnik. Dostojno su 
predstavljali svoj razred a najbolji su dobili i slatku 
nagradu. U okviru kratkog programa u sportskoj 
dvorani Borna i Jasmina pozdravili su sve maskirane 

a zatim je uslijedio njihov nastup. Posebni žiri imao je 
težak posao, a na kraju je odlučio da su najbolji utisak 
ostavile učenice 7.b razreda izvodeći plesnu točku Pipi 
Duga Čarapa. 

UČITELJICA I KNJIŽEVNICA NEVENKA 
GREGURIĆ U RADOBOJU, JAZVINAMA I 
ŠEMNICI GORNJOJ 


Krajem siječnja i početkom veljače učenici Osnovne 
škole Side Košutić imali su susret sa zanimljivom gošćom; 
učiteljicom i književnicom Nevenkom Gregurić iz Du- 
brave Zabočke. Nevenka Gregurić je rođena u selu Kota- 
rice, učiteljica je u Bedekovčini, a obavlja i dužnost dogra- 
donačelnice grada Zaboka. Objavljuje pjesme, priče i zapise 
o narodnim običajima, a piše i kolumne u novinama. Kroz 
svoj rad njeguje kajkavski dijalekt zapisujući narodne običa- 
je i mudrosti. Do sada je objavila pet knjiga: zbirku pjesama 
Suza v oku, radost vu srcu, te knjige priča Trunek spomenka, 
Drage življenje, Babičine priče i Biti vučiteljica. 

Učenici predmetne nastave priredili su gospođi Ne- 
venki mali program u kojem su pod vodstvom učiteljice 
hrvatskog jezika Ivane Čavužić, učiteljice glazbene kulture 
Dubravke Habjanec i knjižničarke Jasenke Marmilić poka- 
zali svoja recitatorska i pjevačka umijeća. Vrijeskice su ot- 
pjevale pjesme Oko jedne hiže i Dani, recitatori su govorili 
pjesme g. Nevenke, a program su vodile članice novinarske 
skupine. 

Književnica Nevenka Gregurić oduševila je sve svojom 
energijom, pristupačnošću i životnim mudrostima. Reciti- 
rala je pojedine pjesme i pričala «babičine priče» kojima je 
ukazala na životne vrijednosti i nasmijala prisutne. 

Učenici razredne nastave svoje su druženje s književ- 
nicom proveli uz razgovor, pa su mogli saznati mnoge po- 
jedinosti iz njenog života. Najzadovoljnija je bila učenica 1. 
razreda Ana Broz koja je od gošće dobila na poklon knjigu 
Biti vučiteljica i to zato što je imenjakinja njene majke. Uz 
zahvalu gošća je dobila i «pušlek rožio». 

Nevenka Gregurić ponovno se vratila u naš kraj 4. ve- 
ljače kada je posjetila učenike u Jazvinama i Gornjoj Še- 
mnici. Susreti su protekli u ugodnoj atmosferi. Gospođa 
Nevenka je učenicima ispričala čime se bavi te kako je i 
zašto počela pisati. Pričala je o zaboravljenim narodnim 
običajima, dječjim igrama, domaćim životinjama. Pokazala 
je učenicima u Šemnici kako se «pegla» pomoću valjka i 
korita, a na poklon je dobila slikovnicu koju su izradili sami 
učenici, a napravljena je na temelju njenih priča i pjesama. 
Iz Jazvina je za uspomenu odnijela slikovnicu «Legenda o 
dedeku i babici». Nevenka Gregurić domaćinima se odužila 
poklonivši školskoj knjižnici četiri knjige. 

UČENIČKE PJESME NASTALE POVODOM 
VALENTINOVA 


SANJAM TE LJUBAVNO PISMO 
Sanjam te u snu, Iz torbe moje je pala 
sanjam te u školi, ljubavna poruka mala. 
sanjam te svugdje Poruka puna boja 
jer te puno volim. sada je zauvijek moja. 
Kada se iz sna probudim, Sada znam da me netko voli 
stalno mislim na tebe i za ljubav moju moli. 
jer ti tečeš kroz Poruka mala riječi puna 
moje ljubavne vene. ne bi ih mijenjala za tisuću kuna. 
Vida Špoljar, 6.b 
Zovem te, zovem 
jer ne mogu bez tebe. POLJUBAC 


Darija Galović, VI.b 

Poljubac mu želim dati, 

ali on je daleko i ne može to znati. 
Svaki dan mislim o tome 

i to je svake sekunde u srcu mome. 


ZALJUBLJENO SRCE 


Zalutalo srce moje tebi, 
dokazat neće sebi 
da za ljubav zrelo nije 
dok se tvoje njemu smije. 
Neće srce da me sluša, 
ljubav hoće da ga kuša. 
Srce hoće s tvojim jedno biti 
da se može od svih kriti. 
Zaljubljeno srce moje 
sada hoće biti tvoje, 
tvoje hoće biti moje 
pa sad jedno činimo nas dvoje. 
Katarina Šimunić, 8.a 
Rožica, 
mala, črljena rožica 
kak serčece mile 
vu meni gori. 
Maja Cerovečki, 6.b 


Svaka zvijezda u noći 
pokazuje koliko mu želim doći. 
A mjesec svijetli moj san 


u kojem je poljubac dug kao dan. 


Ako ću ga poljubiti, 
znam da će nam sunce sjati, 
A oblaci će veliko srce tkati. 
Tea Tušek, 6.b 


ROŽICA 

IN MEMORIAM: 


DRAGICA 

Krajem siječnja 2010. godine brojni mještani Radoboja 
i okolnih sredina oprostili su se od dugogodišnje nastavni- 
ce u radobojskoj osnovnoj škole DRAGICE POTOČKI, 
rođene PUH. Umrla je od teške neizlječive bolesti u svojoj 
70. godini života. Rođena u seoskoj obitelji Puh u Pretkov- 
cu, školovanje je nakon krapinske Gimnazije nastavila na 
Pedagoškoj akademiji i gotovo cijeli svoj život posvetila je 
obrazovanju mladih naraštaja u Radoboju. Više od 40 go- 
dina prenosila je svoje znanje iz fizike i matematike mla- 
dim naraštajima radobojske sredine. Došla je u Radoboj kao 
mlada nastavnica i tu ostala do svoje smrti. 

Uz održavanje nastave u višim razredima osnovne ško- 
le svoje djelovanje usmjerila je i to vrlo uspješno i na ostale 
aktivnosti. Zahvaljujući upravo njoj u Radoboju su postav- 
ljeni temelji aktivnosti žena na planu odvijanja kulturnih 
aktivnosti. Na njezinu inicijativu početkom 1979. godine 
u Radoboju je osnovan Aktiv žena, koji je kasnije prera- 
stao u Kulturno umjetničko društvo «Zagorec» koje i danas 
uspješno djeluje. 


0) 


Opraštajući se od svoje kolegice i dugogodišnje surad- 
nice Dragice, djelatnici OŠ Side Košutić su na sprovodu 
kroz oproštajni govor iznijeli: 

“Cijeli svoj radni vijek, preko 40. godina, proveli Ste u 
našoj školi kao učiteljica dva vrlo zahtjevna predmeta: mate- 
matike i fizike. Poučili Ste na desetke generacija i Vaši su Vam 
učenici zahvalni na tome. 

Među kolegama Ste bili uvijek omiljeni, sa suvremenim 
pogledima na život. Veseli prilikom okupljanja u zbornici. 
Optimistični kada je nekome trebala utjeha ili savjet. Zivjeli 
Ste punim plućima. 

Takvi Ste bili i u školi, među djecom nasmiješena, vedra i 
uvijek spremna za neku pošalicu ili šalu. 

Nažalost, teška Vas je bolest pobijedila iako Ste bili veliki 
borac i optimist kroz cijeli svoj život. 

Danas, kada Vas više nema, nedostajat ćete svima koji su 
Vas poznavali i poštovali. 

Ova naša nazočnost djelatnika škole i članova KUD-a 
Zagorec iz Radoboja Vašem ispraćaju na vječni počinak, neka 
Vam bude naše malo i skromno HVALA. 

Stoga pozivamo sve prisutne da našu Dragicu ponesemo 
u našim srcima. 

Neka joj bude laka ova naša radobojska zemlja i neka joj 
je vječna slava." 

Otišla je tako iz naše sredine još jedna zaslužna žena, 
čije će zasluge, kao što to obično biva, znati cijeniti gene- 
racije koje je učila kao i svi oni s kojima je kontaktirala i 
surađivala gotovo pola stoljeća živeći u Radoboju. 


Radobojski list br. 21 /Godina 1I1./25. veljače 2010. 


U NEDJELJU 14. VELJAČE IZ KLETI GORICA 
UZIVO ISLA EMISIJA HRVATSKOG RADIJA 
ZA SELO I POLJOPRIVREDU 


RADOBOJ NA VALOVIMA HRVATSKOG RADIJA 


Zahvaljući angažiranosti pročelnika županijskog ureda za 
poljoprivredu mr. Luke Čuljaka u nedjelju 14. veljače 2010. godine iz 
prostora objekta seoskog turizma Klet Gorica emitirana je jutarnja 
emisija za poljoprivrednike. Uz domaćin: Zdravka i Kristijana 
Kunštek u emisiji su uživo sudjelovali općinski načelnik Anđelko 
Topolovec, pročelnik za poljoprivredu Krapinsko zagorske županije 
mr. Luka Culjak, župan Siniša Hajdaš Dončić, Darijo Potočki, 
predsjednik Udruge strojni prsten te niz poljoprivrednih proizvođača 
iz drugih dijelova Krapinsko zagorske županije. Domaćini su govorili 
o turističkim, poljoprivrednim i ostalim mogućnostima i planovima 
Općine Radoboj, o povjesti Radoboja, proizvodnji u vinogradarstvu 
i voćarstvu te djelovanju pojedinih udruga na području Općine i šire. 

Glazbeni dio programa bio je uglavnom u znaku domaće 
zagorske glazbe, a tu su svoje mjesto našli i već afirmirani Filip 
Mikša, Radobojski tamburaši predvođeni Robertom i Sabinom 
Mikša te bivša radobojska limena glazba «Mladi Radobojci» u čijoj 
smo izvedbi nakon gotovo trideset godina čuli polku Veseli dečki 
snimljenu na njihovoj jedinoj gramofonskoj ploči. 

Domaćin emisije, Zdravko Kunštek, imao je čast pozdraviti 
goste i slušatelje prvog programa Hrvatskog radija na Valentinovo i 
svoj imendan. Predstavio je svoje obiteljsko gospodarstvo, ponudom 
koju pružaju u Kleti Gorica te planovima za budućnost razvoja 
seoskog turizma i proizvodnju vina na području radobojske općine. 

Emitiranje emisije Za selo i poljoprivredu uživo iz Radobojskih 
Brega omogućilaje i sudjelovanje drugim proizvođačimai davateljima 
usluga kako sa područja općine Radoboj tako i sa područja cijele 
Krapinsko zagorske županije. 

Svoj prostor u emisiji tako je dobila i baka Manda Kogaj koja 
je osvojila prvo mjesto na natjecanju za najbolji «Bakin kolač» koje 
je održano u Humu na Sutli. Baka koja ima četiri unuka radobojska 
je snaha postala na privremnenom radu u Njemačkoj, a uz pomoć 
svekrve već četiri godine sudjeluje na natjecanju «Bakini kolači». 
Zahvaljujući «Bakinom kolaču» od kukuruznog i bučinog brašna 
kojeg je ispekla Manda Kogaj, Radoboj će iduće godine biti domaćin 
ovog natjecanja. 

Općinski načelnik, Anđelko Topolovec, u okviru emisije 
govorio je o povijesnim značajkama Radoboja, poznatim ljudima 
koji su potekli iz ovog kraja te o planovima za razvoj poljoprivrede i 
turizma na ovom području. 


Radoboj je posljednjih godina 


poznat po voćarima, 


uzgajivačima kruške viljamovke. Za sada ih ima šest i imaju oko 
3.000 sadnica. O nastojanjima da se zajedničkim snagama pospješi 
proizvodnja u emisiji je govorio Darijo Potočki predsjednik Udruge 
strojni prsten. Voćari su odlučili da udruženi nabavljaju potrebnu 
mehanizaciju za obradu i zaštitu voćnjaka te preradu krušaka u rakiju. 
Tako će udruženi nabavljati pojedine strojeve, a već je nabavljeno 

postrojenje za proizvodnju rakije, što pojeftinjuje proizvodnju i 
voćarima omogućava veću zaradu. 

Župan Krapinsko zagorski Siniša Hajdaš Dončić govorio je o 
mogućnostima poljoprivrede i turizma na području cijele Županije 
pri čemu je posebno naglasio nastojanja da se podupru poticajima iz 
Županije i jedinica lokalne samouprave. 

Istoga dana Radoboj se našao i u emisiju « Šuškavica» Drugog 
programa Hrvatskog radija u kojoj je naželnik Anđelko Topolovec 
slušatelje izvjestio o planu uređenja Zavičajne zbirke, Rimske ceste i 
drugim programima općine Radoboj. Posebno je zanimljiv podatak 
za urednika emisije Ivicu Fodora bio da je u Radoboju pronađen 
otisak lista linove loze u slojevima lapora star više od 19 milijuna 


godina. (Vir) 


<. 
| 

U RADOBOJU JE ODRŽANA IZBORNA 
SKUPŠTINA NOGOMETNOG KLUBA 


NOGOMETAŠI DOBILI NOVO VODSTVO 


Zimska stanka u prvenstvenom natjecanju u Radoboju je iskorištena 
za pripremu i održavanje izborne skupštine Nogometnog kluba Radoboj. 
Na sjednici je konstatirano da u aktivnostima ove sportske udruge ima dosta 
problema, od velikih troškova do pomanjkanja dovoljnog broja nogometaša 
u pojedinim kategorijama. Radobojski nogometni klub u redovitim natje- 
canjima koja se odvijaju u okviru Županijskih nogometnih liga ima ukupno 
pet ekipa. Potrebno je to na temelju propozicija za natjecanje seniora u okvi- 
ru Prve ŽNL. Tako su u natjecanja uključeni mlađi pioniri, pioniri, juniori, 
seniori i veterani. Svaka ekipa mora imati veći broj registriranih igrača, tre- 
nera, opremu i dovoljno vremena za treninge i samo odigravanje utakmica. 
Posljednjih se godina sve više osjeća nedostatak dovoljnog broja dječaka 
mlađih godišta pa se događa da ih u pojedinim kategorijama nema ni za 
jednu ekipu. Posljednjih je godina zamjetan i odlazak nogometaša seniorske 
dobi u druge sredine. Tako da je na sjednici veliki interes izazvala opaska 
jednog od sudionika da je radobojska seniorska ekipa na kraju jesenskog 
dijela natjecanja zauzela deveto a druga prvo mjesto. Radi se, naime, o tome 
da nekoliko kvalitetnih radobojskih nogometaša igra za momčad iz Mihov- 
ljana, Mača i ostalih okolnih mjesta, a da u Radoboju ima sve veći broj onih 
koji dolaze iz Krapine i okolice. 

Prema prijedlogu financijskog plana za redovito održavanje aktivnosti 
Nogometni klub godišnje treba oko 200 tisuća kuna. Kako se iz općinskog 
proračuna izdvaja tek nešto oko polovice tog iznosa, na članovima uprave je 
da preko sponzora osiguraju ostatak sredstva što u ova krizna vremena nije 
baš jednostavno. Zbog toga i nema velikog interesa za članstvo u izvršnim 
organima Kluba pa je teško pronaći dovoljan broj pojedinaca koji se žele 
prihvatiti tog posla. 

Nakon rasprave za predsjednika NK RADOBOJ izabran je Anđelko 
Topolovec. 

Igor Cvrtila i Stjepan Oraić obavljat će dužnost zamjenika, dok su 
pored njih članovi Izvršnog odbora: Zdenko Vidović, Ivan Vuzem, Josip 
Topolovec, Josip Medvedec, Ivan Horvati Stjepan Potočki, koji će obav- 
ljati i dužnost tajnika kluba. 

Na sjednici su izabrani i članovi Nadzornog odbora te Stegovne 
komisije. 

Trener seniora Pero Bočkaj izvjestio je članove Skupštine o plani- 
ranim pripremama za proljetni dio natjecanja uz konstataciju da se ekipa 
uhodava, da će se vratiti neki igrači koji su sada u drugim klubovima i da se 
mogu u nastavku natjecanja očekivati dobri rezultati. 


Pred novoizabranim članovima Izvršnog odbora stoje velike obaveze, koje su po 
svemu sudeći ozbiljno shvatili. 


ZA NATJECANJE VIŠE OD 200 TISUĆA KUNA 


Da bi pet ekipa NK Radoboj moglo sudjelovati u natjecanju 
i da bi Klub mogao funkcionirati prema planu za 2010. godinu, 
potrebno je osigurati ukupno nešto više od 230 tisuća kuna. Tako 
samo troškovi suđenja iznose 26.510 kuna, za nabavu dresova, 
kopački i druge sportske opreme potrebno je 24.000 kuna, troško- 
vi putovanja na utakmice prelaze iznos od 45.000 kuna, naknade 
četvorice trenera iznose 55.000 kuna, održavanja igrališta u što su 
uključeni i troškovi plina, struje i vode iznose preko 30.000 kuna, 
liječnički pregledi igrača stoje oko 8.000 kuna, a sama organizacija 
domaćih utakmica 20.000 kuna. 

Tu su još i ostali manji troškovi, a kada se sve zbroji dolazi se 
do iznosa od ukupno 231.835 kuna. 

Na prihodnoj strani najveća stavka planirana je od Općinske 
sportske zajednice: 87.000 kuna. Općina Radoboj trebala bi su- 
djelovati u financiranju Kluba sa 20.000 kuna, prihodi od ulaznica 
i ostalih aktivnosti Kluba iznose oko 16.000 kuna, a ostali iznos 
treba osigurati od sponzora, što je zbog opće poznate situacije teš- 
ko ostvariti. Sve u svemu predsjednik i novi članovi Uprave neće 
imati baš laki zadatak na planu prikupljanja potrebnih sredstava 
kako bi Klub mogao normalno funkcionirati. 


MLADI SE UKLJUČUJU U DRUŠTVENI ŽIVOT 


Nakon što je Općinsko vijeće Radoboj izabralo članove 
Savjeta mladih, održan je prvi sastanak na kojem je za pred- 
sjednicu izabrana Mateja Topolovec, a za zamjenika Stjepan 
Sirovec. Članovi Savjeta su, kao što smo već objavili: Nikola 
Modrušan, Dijana Rihtar, Stjepan Sirovec, Mateja Topolovec 
i Tomislav Vidović. Zadatak Savjeta je da pokreće određene 
akcije i daje inicijative kako bi se mladi aktivnije uključili u sve 
društvene aktivnosti na području Općine. Važnost ovog no- 
voosnovanog tijela dokazuje i činjenica da su prvom sastanku 
Savjeta uz predsjednika Općinskog vijeća, Alojza Sajka, pri- 
sustvovali i općinski načelnik Anđelko Topolovec, zamjenik 
župana Anđelko Ferek Jambrek te Matija Pernjek, općinska 
pročelnica Upravnog odjela. 

AUGUST KOŠUTIĆ 


Radoboj je jedna od rijetkih sredina koja se može pohvaliti 
velikim brojem značajnih ljudi, koji su svojim djelovanjem, obra- 
zovanjem i doprinosom na raznim područjima društvenog života 
zaslužili da ih se ne zaboravi. U nastojanju da otrgnemo zaboravu 
djelovanje ljudi rođenih na ovom našem području nastojat ćemo 
da na ovom mjestu iz broja u broj Radobojskog lista navodimo 
osnovne podatke o onima koji imaju «radobojske korijene». 

Književnica Sida Košutić manje više je poznata kako u na- 
šoj sredini tako i šire. No, manje se zna o njenoj braći Augustu i 
Stjepanu, koji su imali značajne uloge u hrvatskoj politici. Obojica 
sa završenim visokim školama; August je nakon školovanja u Pra- 
gu stekao diplomu inžinjera, a Stjepan u Zagrebu dobiva diplomu 
Pravnog fakulteta i titulu doktora prava. Danas nešto više o mla- 
đem bratu Košutić, Augustu. 

Rođen je 5. srpnja 1893. godine u Radoboju gdje završava če- 
tiri razreda osnovne škole, a potom školovanje nastavlja u Zagrebu 
gdje pohađa tada jednu od najboljih gimnazija, onu na Gornjem 
gradu. Kao jedan od najboljih učenika vodi gimnazijsku knjižnicu 
i uči stenografiju. Kako su u to vrijeme bili rijetki intelektualci koji 
su poznavali umijeće stenografije, u Saboru dobiva posao bilje- 
ženja izlaganja zastupnika, a ujedno ostvaruje tijesnu suradnju sa 
vođom Hrvatske seljačke stranke Stjepanom Radićem i njegovim 
bratom Antunom. To mu nije bilo teško jer se sa prvacima HSS-a 
znao od ranije zahvaljujući svom ocu Stjepanu koji je bio prvi po- 
vjerenik HSS-a za krapinsko područje. Braća Radić su, naime, bili 
česti gosti u domu Košutićevih u Radoboju. Zahvaljujući očevom 
opredjeljenju za politiku HSS-a i mladi August se priklonio toj 
političkoj opciji. Nakon završetka gimnazije upisuje studij prava 
u Zagrebu, ali školovanje prekida Prvi svjetski rat. Kao pripadnik 
Austro-ugarske vojske sudjeluje u bitkama kod Soče i Galicije, a 
prema nekim zapisima kraj rata dočekao je kao zrakoplovni časnik. 

Taj događaj bio je vjerojatno odlučujući i za daljnje životno 
opredjeljenje mladog Košutića, jer ne nastavlja studij prava, već u 
Pragu upisije studij na visokoj tehničkoj školi gdje dobiva diplomu 
strojarskog inžinjera. Uz studij u Češkoj , kao i svi ostali hrvatski 
studenti prati politička događanja u Hrvatskoj. 

Zahvaljujući ranijem poznanstvu sa braćom Radić, ulozi 
svog oca i svom političkom svjetonazoru, vraća se u Hrvatsku, iako 
je u Pragu imao mjesto asistenta na visokoj školi. Za povratak je 
vjerojatno određenu ulogu imala i ljubav prema kćeri Stjepana Ra- 
dića, Miri, s kojom se vjenčao 1921. godine. Politička istomišlje- 
nost i rodbinska veza sa obitelji Radić određuje daljnji životni put 
Radobojčana Augusta Košutića. Kao jedan od rijetkih intelektu- 
alaca u HSS-u ubrzo zauzima sve značajnije mjesto u stranci. Sa 
svojim tastom i predsjednikom HSS-a Stjepanom Radićem putuje 
po Europi. Bili su između ostalog i u Londonu i u Moskvi, te 
objašnjavaju položaj Hrvatske u novostvorenoj državi. Iako je kao 
narodni zastupnik uživao imunitet, beogradski režim mu oduzima 
putovnicu pa nekoliko puta ilegalno prelazi granicu putujući prije 
svega u Beč gdje širi ideju HSS-a i traži ravnopravnost hrvatskog 
naroda. Sve to dovodi do toga da sa ostalim prvacima HSS-a zavr- 
šava u zatvoru. Nakon što Radić dogovara sporazum sa radikalima, 
August Košutić dobiva mjesto državnog podtajnika u ministarstvu 
prometa, a krajem 1926. postaje ministar građevine. 


KORUPCIJU TREBA ISTRIJEBITI DO KORIJENA 


Prema pisanju portala «Croatia.ch» u rubrici Kako biti Hr- 
vat u dijaspori? 


August Košutić se kao ministar zdušno borio protiv korup- 
cije, pa se tako navodi: Inžinjer Košutić je 1926. g. imenovan dr- 
žavnim podtajnikom u ministarstvu prometa, a nešto kasnije i mi- 
nistrom građevina. Uvidjevši anarhično stanje u građevinarstvu, u 
kojem dominira zelenaštvo i najgori vidovi korupcije, u koju je na- 
široko upletena najviša državna birokracija, gdje se trguje zemlji- 
štem i drugim nekretninama — sve nelegalno, ispod stola, a okreću 
se velike zarade, shvatio je, da tu mora povući odlučujući potez. 
Njegovo ministarstvo bilo je veliki udarac svim zelenašima, čime 
su presječeni svi kanali nelegalnog bogaćenja, a čuvena je njegova 
izreka iz tog vremena: Korupciju treba istrijebiti do korijena- jer 
je korupcija smrt socijalnoj pravdi». 

Mogli bismo konstatirati: svaka istovjetnost sa današnjom 
situacijom je slučajna. 


Raspuštanjem skupštine 1927. godine i raspisivanjem novih 
izbora August Košutić s Pavlom Radićem kreće u predizbornu 
kampanju. Putuju od Makedonije i Crne Gore, do Hercegovine 
i Dalmacije i pridobivaju simpatizere za politiku HSS-a. Novi 
saziv Skupštine nije dugo ostao bez skandala. 20. lipnja 1928. u 
Beogradu dolazi do atentata na hrvatske zastupnike, kada je teš- 
ko ranjen i sam Stjepan Radić. Prema zapisima August Košutić 
se posljednji put sastao sa svojim tastom i predsjednikom HSS- 
a Stjepanom Radićem početkom kolovoza 1928. godine, kratko 
vrijeme prije Radićeve smrti. Košutić je tada, kao tajnik HSS-a 
s Radićem razgovarao o mogućnostima daljnjeg razvoja političke 
situacije u Hrvatskoj, Jugoslaviji i svijetu, o čemu je potanko nakon 
smrti Radića izvjestio novoizabranog predsjednika HSS-a Vladka 
Mačeka. Košutić je tada izabran za potpredsjednika stranke, ali je 
zbog «šestojanuarske diktature» morao krenuti u emigraciju. (vir) 

U IDUĆEM NASTAVKU: Susret s Antom Pavelićem, 
između ustaša i partizana i kraj radnog vijeka u tvornici «Rade 
Končar». 


ZAGORJE TAK IMAM TE RAD 
Najljepšu popevku 


ja tebe sem speval 
najrajše o tebi 
navek bi sneval, 
mladosti cajte 
sem tebi ostavil 


Još jenkrat gda moral 
bi živet življenje 

5 tebom nazaj 

vse bile bi senje, 

srce bi znale 

kaj treba včiniti 

jer dugač vre nebi 
smele ni biti 


vse kaj mi je drage 


vu tebi napravil 


Vre zagorje moje tak imam te rad Vre Zagorje moje tak imam te rad 
Vge brege zelene, gorice, ves sad Bistre potoke, cvetje, tvoj hlad 
Za nikaj na svetu ja nebi te dal Za nikaj na svetu ja nebi te dal 


I nigdar zbog tega nebu mi Žal. Tu navek bum ostali stebom spal. 
Dragutin Gerić 


